     ОТЧЕТ ЗА КОНТРОЛНАТА ДЕЙНОСТ НА РИОСВ – Монтана

                                 за периода 01.01 ÷ 29.02.2016 г.

През периода 01.01.2015 г. ÷ 29.02.2016 г. експертите на РИОСВ – Монтана са извършили 39 проверки на 35 обекта. Съставен е един акт, наложена е една санкция по чл. 69 от ЗООС. Постъпилите суми от наложени санкции са 4 974,09 лв.
Най-важните акценти в извършената месечна контролна дейност на риОсв – Монтана: 

През отчетния период са извършени две комплексни проверки, едната от които е в изпълнение на годишния план за контролната дейност на РИОСВ – Монтана, а другата е извънредна. Комплесните проверки с цел установяване съответствието на осъществяваната дейност с нормативните изисквания по опазване на околната среда са осъществени на следните обекти:
· „Трейдрециклинг“ ООД, гр. София – площадка за ОЧЦМ в гр. Монтана - за констатациите и резултатите от проверката е изготвен доклад до директора, като същия е публикуван на страницата на инспекцията;  

· „Наслада 99“ ООД, гр. Враца, обект за производство на сладкарски изделия в с. Сумер, общ. Монтана - при проверката по компоненти и фактори на околната среда е  констатирано, че дадените три предписания с писмо на РИОСВ са изпълнени. При проверката са дадени нови четири предписания за привеждане на дейността на обекта, съгласно законовите изисквания със срок на изпълнение до 29.02.2016 и до 23.03.2016 г. 

Компонент „Води” 

През отчетния период са извършени проверки и пробонабиране от зауствани в повърхностни води отпадъчни води, формирани от следните обекти: „Компас” ЕООД, с. Комарево – обект за производство на месни консерви с. Комарево, общ. Берковица; Канализационна система в гр. Вършец; Канализационна система в  гр. Монтана; „Кнауф България” ЕООД, гр. Видин - производство на гипс фазерни плоскости; „Ел Би Булгарикум” ЕАД, гр. София – обект за млекопреработка в гр. Видин; Канализационна система на гр. Видин; „Олимекс“ ООД, гр. Видин – производство на рафинирано олио в с. Покрайна; „Видахим” АД, гр. Видин – ТЕЦ; „ДДФ Видин” АД, гр. Видин; „Гипс“ АД, с. Кошава, общ. Видин – добив на гипс и произвоство на гипсови смеси; „Еко Милк Видин“ ООД, с Кошава, общ. Видин – млекопреработка; Регионално депо за неопасни отпадъци в гр. Видин.

          Извършена е проверка по сигнал от оператор 112 за замърсяване с нефтопродукти водите на р. Дунав в района на Речна гара гр. Видин, съвместно с Регионална лаборатория – Монтана и са взети две водни проби за анализ. При огледа на бреговата линия не са забелязани замърсявания.
Съставен е констативен протокол за установяване на превишение на ИЕО, разписани в издаденото на „Компас” ЕООД разрешително за заустване на отпадъчни води от предприяте за производство на месни и месно-растителни консерви с. Комарево, общ. Берковица. Превишенията по показатели „ХПК“, „БПК“ и неразтворени вещества са установени въз основа на резултатите от физико-химичен анализ на взета проба от отпадъчните води за котролен мониторинг. 

Компонент „Въздух”   

През отчетния период са извършени проверки по прилагане разпоредбите на Закона за чистотата на атмосферния въздух и подзаконовите нормативни документи в обектите на:

Във връзка със сигнал за силно запрашаване в района на хвостохранилище „Голям Буковец“ землище на община Чипровди  е извършена е проверка на съоръжението за съхранение на минните отпадъци, формираните при дейността на обогатителната фабрика за флуорит  гр. Чипровци на „България Флуорит” ЕООД, гр. София. Установено е, че поради прекратяване дейността на дружеството, необичайното сухо и силно ветровито време за определен период се е получило запрашаване на въздуха с прахови частици в района на с. Железна. За допуснатото запрашаване на виновното длъжностно лице е съставен акт. При последваща проверка е съставен предупредителен протокол с предписание за предприемане на   незабавни мерки за прекратяване на запрашаването. При следващите проверки на 15.02.2016 г. и на 29.02.2016 г. е установено, че чрез тръбопровод  с щуцери периодично се разпръсква вода и оросява съоръжението за съхранение на минните отпадъци, което предотвратява запрашаване.
През отчетния период са извършени проверки на следните бензиностации: „Еврогаз Монтана“ ООД, гр. Монтана. Установено е, че на обекта се експлоатира една бензиноколонка,  монтирана през 2015 г. На същата е извършена проверка за улавяне на бензиновите пари – (Етап II на УПБ), удостоверено със залепен холограмен стикер. Води се отчетност в дневник съгласно изискванията, като същия е необходимо да бъде заверен в РИОСВ – Монтана;

 „Синергон Петролеум“ ООД, гр. София – бензиностанция в гр. Монтана - на обекта се експлоатира една бензиноколонка, на която  не е извършена проверка за улавяне на бензиновите пари. Разяснени са изискванията и сроковете за привеждане на обекта в съответствие с  Етап II на УБП.  

             Във връзка с мотивирана молба на „БКС Бъдинстрой“ АД за спиране на санкция, наложена за замърсяване на атмосферния въздух по показател „прах“, е извършена проверка на асфалтова база „Катюша“ гр. Видин и е съставен констативен протокол за установяване спиране дейността на асфалтовата база за зимна профилактика и прекратяване на замърсяването.

„Управление на отпадъците и опазване на почвите”

През отчетния период са извършени проверки на:

„Рестийл“ ООД, гр. Видин – площадка за третиране на ОЦЧЦМ, ИУМПС и събиране на ИУЕЕО и НУБА ползвана под наем от „Росела“ ООД, гр. София, във връзка с подадено заявление за издаване на разрешение за третиране на отпадъци. В момента на проверката дейност извършва фирма „Ровотел стийл“ ООД, гр. Видин, притежаващ разрешително за дейности с отпадъци. По подаденото заявление от новия оператор няма промяна в кодовете на отпадъците и дейностите по третирането им. Площадката отговаря на изискванията;

 „Гарант“ ООД, гр. Видин – автосервиз, съгласно изискванията на ЗУО. Дейността на обекта е единствено ремонт на МПС. Не се извършва смяна на масла и ремонт на гуми. На обекта предварително се съхраняват отпадъци на мястото на образуване, отпадъците са  класифицирани. Води се необходимата отчетност;

 „Китекс“ ЕООД, гр. Видин – площадка за третиране на отпадъци от черни и цветни метали, гр. Видин, бивша станция „КОС“, по писмо на МОСВ. Проверката е извършена с представители на икономическа и криминална  полиция на ОД МВР – Видин. При проверката е установено, че дружеството притежава разрешение за дейности с отпадъци на площадка под наем от фирма „Екорек“ ООД, гр. София. Площадката отговаря на изискванията за съхранение и дейност с отпадъци. На обекта се води необходимата отчетност;

 „Венресурс“ ЕООД, гр. София – площадка за ОЧЦМ в гр. Монтана, във връзка с подадено заявление за извършване на дейности по третиране на отпадъци. Площадката е стопанисвана от „Софстрой ММ“ ООД, гр. София и е отдадена под наем. Площадката отговаря на изискванията и е извършена класификация на отпадъка; 

Извършена е проверка  на терен в района на гр. Димово, във връзка със сигнал за разлив на нефтопродукти при ПТП на път Е-79 и вероятност от замърсяване на почвата. При проверката е установено, че на мястото на катастрофиралия товарен автомобил – цистерн,а превозващ мляко е имало теч на нафта от резервоара, като екипите на РД на ПБЗН – Видин са предприели действия за обезопасяване на района и почистване на разлива. Замърсяване не е констатирано. 

 „Наслада 99“ ООД, гр. Враца, обект за производство на сладкарски изделия в с. Сумер, общ. Монтана, по сигнал за изгаряне на отпадъци с цел отопление и замърсяване на атмосферния въздух. Проверката е извършена съвместно с представител на общ. Монтана и кмета на населеното място. При оглед на обекта се констатира, че същия е оборудван с котле за отопление като се използват дърва и отпадъци от картон. Димните газове чрез комин се изпускат в атмосферата. На място не са представени документи за въвеждане на обекта в експлоатация. Отпадъчните води се събират в две шахти и се заустват в р. Шугла. На обекта не са представени отчетни книги за дейност с отпадъци. До управителя са дадени предписания с писмо на РИОСВ – Монтана, за привеждане дейността съгласно екологичното законодателство.
Биоразнообразие и защитени територии

През месец отчетния период са обработени 59 броя горскостопански програми, 12 броя инвестиционни предложения по чл. 2, ал. 2 от Наредбата за ОС и две решения по оценка на съвместимостта.

Извършени са проверки на следните обекти:

            Биосферен Резерват „Чупрене“ земл. с. Стакевци, общ. Чупрене, съгласно изискванията на Закона за защитените територии. При огледа по границите на резервата не са констатирани незаконни и нерегламентирани човешки дейности съгласно заповедта за обявяване;

Терариум за отглеждане на тигров питон в гр. Видин собственост на физическо лице, съгласно изискванията на ЗБР и конвенция Cites. Отглеждания питон е женски и е регистриран в РИОСВ – Монтана от 14.09.2006 г. При проверката е констатирано, че същия се отглежда при подходящи условия – температура, светлина и влага. Екземпляра е с дължина 5,30 м, като през зимния период се храни веднъж на месец и половина;

Сбирка препарати – птици и бозайници в гр. Видин – СОУ „Любен Каравелов“. Сбирката от препарирани екземпляри е предадена от РИОСВ – Монтана през 1995 г. и е разположена на първия етаж в коридора на училището. Същата съдържа 32 бр. експоната от 23 вида, като 2 броя са бозайници, останалите птици. Голяма част от тях са в добро състояние и малка част в сравнително добро.

През отчетния период е извършена проверка по сигнал за намерени 39 папагали  жако при проверка на автомобил със словашка регистрация на ГКПП „Дунав мост 2” към Митница Видин. Шофьорът на МПС е представил медицински документ за транспорт, издаден от ветеринарен лекар. Не е представен зоосанитарен сертификат за превоз на папагалите от България за Словакия. Осъществена е връзка от митническите служители с министерството на околната среда и водите, чрез което са координирани и организирани последващите действия за задържане на птиците и предаването им на експерти от РИОСВ – Монтана. На основание чл. 104, ал. 1, т. 1 от Закона за биологичното разнообразие и с Протокол за разпореждане на директора на РИОСВ – Монтана цитираните по-горе папагали са изпратени в Зоопарк – Ловеч  - 19 броя и в Зоопарк – Стара Загора – 20 броя;

Извършена е проверка по сигнал за защитена птица – мишелов в безпомощно състояние открита в района на гр. Чипровци. При огледа е констатирано, че птицата не е пострадала от човешка намеса или незаконно отсрелвана. Същата е изпратена за лечение в спасителния център в гр. Стара Загора;

Частен имот в с. Крива бара, общ. Брусарци, във връзка с заведена в РИОСВ- Монтана жалба и същата, подадена до МОСВ, за премахване на опасно дърво в собствен имот, на което е разположено щъркелово гнездо. Проверката е извършена съвместно с кмета на с. Крива бара. Констатирано се, че гнездото е в лошо състояние, находящо се в центъра на короната, като повече от 30 години не е обитаемо и не са забелязвани щъркели около него. Същото може да бъде преместено съгласно разпоредбите на ЗБР след разрешение от МОСВ. На жалбоподателя е отговорено.
Превантивна дейност

През отчетния период от експертите на направлението са изготвени двадесет и шест броя писма за ИП/ПП, неподлежащи на процедура по реда на глава шеста от ЗООС. На шест възложители е указано, че ИП подлежи на преценяване на необходимостта от извършване на ОВОС. Издадени са девет решения за преценяване необходимостта от извършване на ОВОС и две решения за преценяване на необходимостта от екологична оценка, шест решения за прекратяване на процедура по ОВОС. 
Химикали

През отчетния период  са извършени проверки на: 


Извършена е проверка в сграда на фирмата „АЦБ Груп“ ЕООД, гр. София, намираща се в гр. Чипровци - бл. „Здравец“, във връзка с писмо на общ. Чипровци с информация за наличие в сградата на опасни химикали (в склад). При проверката съвместно с представител на общ. Чипровци и упълномощено лице на фирмата е констатирано наличие на химически вещества, съхранявани в метална каса, разположена, в самостоятелно помещение, затворено с вратата и решетка. Предполага се, че тези вещества са предназначени за използване в съществуващата в близкото минало хим. лаборатория на „Чипровец“ ЕАД (Л). Веществата са описани, като в констативния протокол от проверкта са дадени две предписания на управителя на фирмата: да се извърши класификация на отпадъците; опасните отпадъци да се предадат за последващо третиране на фирма, притежаваща съответното разрешително.


 „АСМ“ ЕООД, гр. Монтана – дистрибутор на препарати за растителна защита, торове и семена за посев, съгласно изискванията на ЗЗВВХВС. При проверката е констатирано, че в обекта се извършва дистрибуция на ПРЗ. Отчетени са наличните количества и са представени 77 броя информационни листи за безопасност на различните препарати за растителна защита. Препаратите се съхраняват съгласно изискванията в обособен склад с ограничен достъп. В констативния протокол от проверката на управителя на фирмата е дадено предписание да се изготви и представи собствена оценка на безопасност на съхраняваните химични веществава и смеси, изготвена съгласно утвърдения от МОСВ формат за документиране. 
            До управители и изп. директори на фирми и дружества чрез писма са дадени двадесет предписания за: докладване в срок до 31.03.2016 г. на емисиите, формирани при производствената дейност в експлоатираните инсталации през 2015 г.,  съгласно изискванията на Регламент № 166/2006 г. за създаването на Европейски регистър за изпускането и преноса на замърсители;  писмено информиране на РИОСВ – Монтана за извършеното докладване в срок до 06.04.2016 г. Предписанията са дадени до: „Монбат” АД, „Видахим” АД, „Транс елит” ЕООД, „Стр5ойкерамика” ООД, „Регионално депо за отпадъци – Монтана” ЕООД, „Игал” ООД, „Булгарплод – София” АД, „Берг Монтана фитинги” ЕАД, „Денирвел” ЕООД, общинско предприятие „Регионално депо за битови отпадъци – Видин“ 

